Hallitusohjelmaan sisältyvät ruuhkamaksut saattavat nostaa autoilijoiden kustannuksia 700 - 1000 eurolla vuodessa.\nPian todellisuutta myös Suomessa? PENTTI J. RÖNKKÖ\nkeskiviikko 5.6.2019 klo 16:54\nYksi hallitusohjelman listauksia on vihreän valon näyttäminen isojen kaupunkien ruuhkamaksuille.\nIltalehti kertoi jo huhtikuussa ennen vaaleja, että ruuhkamaksut olivat nousseet esiin tuoreessa virkamiesraportissa,\nNyt ne on kirjattu hallitusohjelmaan osioon - kestävän kehityksen verouudistus: ”Säädetään laki, joka mahdollistaa kaupunkiseutujen liikenteen hallintaan tähtäävien ruuhkamaksujen käyttöönoton”.\nTämä peilaa hyvin Helsingin seudun maankäytön, asumisen ja liikenteen suunnitelmaa (MAL), jossa valtion on toivottu sallivan lainsäädännössä tiemaksut.\nTavallisen henkilöautoilijan kukkaroa tiemaksut rasittaisivat 700 - 1000 euroa vuodessa MALin mukaan. Tiemaksuista huolimatta autoilla ajettaisiin, uskotaan suunnitelmassa: ”Henkilöauton käyttöä ohjaavat asukkaan omat tarpeet arjen sujuvuuden kannalta. He maksaisivat tien käytöstä, jos automatka on riittävän tärkeä, vaikka tarjolla olisi henkilöautolle kilpailukykyisiä vaihtoehtoja”. (MAL 2019 pääkaupunkiseutu).\nAutokauppa ei innostu tietulleista\nAutoalaa kohdennettu tietullaus ei innosta. Autokauppa haluaisi kilometripohjaisia veroja.\n– Kilometripohjaisia veroja ja maksuja koskeva lainsäädäntö tulisi suunnitella osana liikenteen verotuksen uudistamista – ei irrallisena kaupunkiseuduille kohdennettuna toimenpiteenä, todetaan Autoalan Keskusliiton tiedotteessa.\n– Pitkällä aikavälillä liikenteen verotuksessa on siirryttävä verokantaan, jossa painopiste on käytössä omistamisen tai hankinnan verotuksen sijaan, tiedotteessa jatketaan.\nAutokauppiaiden toiveena on tietysti se, että veroa siirrettäisiin ajamiseen auton hankintaveron sijasta, jolloin autojen kauppa kävisi vilkkaammin.\nAuton hankintaveron osuus on kuitenkin viime vuosina kutistunut. Esimerkiksi 27 500 euron hintaisessa autossa (120 g/km) autoveroa on enää 2500 euroa, mutta arvonlisäveroa sen sijaan liki 5000 euroa.\nKilometripohjaiset verot nousivat esiin jo vuonna 2013, kun niin sanottu Ollilan työryhmä esitti GPS-seurannan avulla laskutettavia kilometriperusteisia ruuhkamaksuja.\nSilloin esitys sai täyden tyrmäyksen ja nyt näyttää siltä, että tiemaksuja kerättäisiin paikallisilla keräyspisteillä eli tietulleilla.\nSDP:n puheenjohtaja Antti Rinne kommentoi tuoreeltaan puolueen ministerivalintoja. Toimittaja: Antti Halonen, video: Matti Matikainen


Chat-automyynti palvelee joka päivä 8-22 - Rinta-Joupin Autoliike\nRinta-Joupin Autoliike - Kampanjat - Chat-automyynti palvelee joka päivä 8-22\nChat-automyynti palvelee joka päivä 8-22\nAutokaupat onnistuu vaikka kotisohvalta!\nOsta, kysy tai myy sujuvasti chatissa\nNyt kelpaa autokuumeisen! Autokaupoille pääsee päivästä riippumatta aina iltakymmeneen saakka. Chat-myyntimme palvelee nyt viikon jokaisena päivänä klo 8-22. Chat-automyyjämme auttavat sopivan ajoneuvon löytämisessä ja vastaavat mieltäsi askarruttaviin lisäkysymyksiin chatissa. Tiesithän, että chatin kautta voit myös myydä autosi meille?\nLöydä etsimäsi kulkupeli yli 4000 ajoneuvon valikoimastamme ja klikkaa chatti auki. Me palvelemme mielellämme!\nKaikki ajoneuvot käy vaihdossa\nTiesithän, että uuden unelmien auton rahoittamiseen voit antaa meille vaihdossa yhden tai useamman ajoneuvon. Otamme vaihdossa vastaan erilaisia moottoriajoneuvoja moottoripyöristä veneisiin ja traktoreista skoottereihin – tarjoa siis rohkeasti!\nTutustu yli 4000 ajoneuvon valikoimaan tästä\nOstamme jatkuvasti uudehkoja ja vähän ajettuja autoja sekä muita ajoneuvoja. Vanhemmat vähän ajetut autot kiinnostavat myös. Myös auton tai vaikkapa moottoripyörän vaihto halvempaan onnistuu meidän kautta. Lunastamme tarvittaessa loppuvelan ja maksun autosta suoritamme heti. Voit myydä meille auton myös chatissa – klikkaa chat auki oikeasta alakulmasta.\nLue lisää auton myynnistä tästä\nVaihtoautojen ilmainen kotiintoimitus\nMe Rinta-Joupilla haluamme tehdä auton ostamisen asiakkaan kannalta mahdollisimman helpoksi ja turvalliseksi. Rinta-Jouppi Express -palvelun ansiosta voit ostaa meiltä auton alusta loppuun kotoa käsin. Yli 5000 €:n vaihtoajoneuvot kuljetetaan kotipihaasi ilmaiseksi!


Haemme Myynti- ja talousassistenttia - Emsec Oy\nHaemme Myynti- ja talousassistenttia\nHaemme kasvavaan joukkoomme Myynti- ja talousassistenttia\nEtsimme joukkoomme asiakaspalveluhenkistä ja erinomaiset vuorovaikutustaidot hallitsevaa myynti- ja talousassistenttia, jolla on hallussaan myös taloushallinnon perusteet. Työskentelet aktiivisesti asiakkaidemme kanssa asiakaspalvelussa ja erilaisissa taloushallinnon tehtävissä.\nYrityskulttuurimme on dynaaminen ja nuorekas, koska emme elä Jura-kaudella. Työn kuva edellyttää itseohjautuvuutta, vaikka työssä onkin selkeät tavoitteet ja päämäärät.\nOlet ehkä vastavalmistunut tai sinulta löytyy jo jonkin verran alan työkokemusta, mutta ennen kaikkea haluat kehittää itseäsi alan osaajaksi. Tarjoamme sinulle koulutustasi vastaavien työtehtävien lisäksi mukavan tiimin ja ammattitaitoisen perehdytyksen.\n• asiakaspalvelutehtävät (puhelin, sähköposti ja chat)\n• asiakastiedon jalostaminen ja myyntikampanjoiden tukitehtävät\n• maksuliikenteeseen liittyvät työtehtävät\n• sopimushallinnan tukitehtävät\n• mielenkiintoisen ja monipuolisen työtehtävän\n• hyvät työsuhde-edut mm. laaja terveysturva ja kuntosalimahdollisuus\n• kiinteän kuukausipalkkauksen ja mahdollisuuden vuosibonusohjelmaan\n• Asiakaspalveluhenkisyyttä ja erinomaisia viestintä- ja vuorovaikutustaitoja\n• Innokkuutta ja itseohjautuvuutta\n• Taloushallinnon ja kirjanpidon perusteiden osaamista\n• Hyvät Microsoft Office taidot\n• Erinomainen kirjallinen ja suullinen äidinkielen ilmaisutaito\n• Hyvä suullinen ja kirjallinen englanninkielen taito\nLisäksi eduksi luetaan\n• Aikaisempi kokemus Netvisor taloushallinnon ohjelmistosta\n• Aikaisempi kokemus Hubspot CRM -ohjelmistosta\nTyön aloittaminen: mahdollisimman pian sopivan henkilön löydyttyä.\nTee hakemus osoitteessa: https://share.hsforms.com/1xm2-J4cTQMCFk-j1n0CZYA3d6dp viimeistään ma 6.1.2020 mennessä.\nEmsec – keitä olemme?\nEmsec Oy on perustettu vuonna 2016 ja sen juuret ovat Empower-konsernissa, jossa kyseinen liiketoiminta on alkanut vuonna 2004. Emsec on kameravalvonta ja ICT palveluiden asiantuntijatalo, jonka asiakkaita ovat teollisuusyritykset, julkinen sektori ja kiinteistön omistajat. Meille ensisijaisen tärkeitä arvoja ovat asiakkaidemme ilahduttaminen, luottamus, yhdessä voittaminen ja intohimo kehittyä. Visiomme on rakentaa turvallisuutta ja hyvinvointia yhteiskunnassamme, jonka toteutamme tarjoamalla ja kehittämällä asiakkaidemme toimintaympäristöä älykkäillä teknologiaratkaisuilla.


#16 Kouluvalmennus | Voitto kotiin by tiiavoitto\nHeih! Eilen oli Ellun valmennus, joka meni minusta tosi hyvin! Keskityin itse koko tunnin 110%. Muistin istua melkein koko ajan suorassa ja pitää kädet oikein. Voittokin on ollut jo monta päivää tosi kiva ja mennyt kivasti :)\nAluksi tehtiin ihan perus verkka, mutta normaalista poiketen, alettiin laukata. Tehtiin tosi yksinkertaisesti vaan pääty ympyrät päihin ja laukattiin muuten koko ajan suoraan. Laukan jälkeen tehtiin harjotusravissa keskiympyrää, suoraan ratsastamista ja täyskaartoja. Molemmille hevosille tuli ihan hiki ja samoin kyllä kuskeillekkin =)\nTänään mentiin pellolla ilman satulaa ja Pinja meni vähän puomeja. Voitto oli taas tosi kiva ja kuunteli apuja hyvin. Yleensä se on ollut vain päivän tai kaksi peräkkäin noin kiva, mutta nyt ollut melkein viikon tosi kiva =))\nTässä vähän vanhoja kuvia Lilbestä :)\nTämä kuva oli Lillin ensimmäisessä suomessa olevassa myynti ilmoituksessa :)\nSamoin tämää, harmaa poni :D\nJa tää :)\nSit siinä ilmotuksessa oli kuvattu Lillin jalatki ::D\nNääki on varmaan Lillin alku ajoilta Suomessa\nMiina 7. lokakuuta 2012 klo 19.46\nOnks toi oikeesti Lilli? xd ihan harmaa :o\nAnonyymi 30. lokakuuta 2012 klo 16.50\nEi näytä musta yhtään Lilliltä kun on niin harmaa...\nElina G 30. heinäkuuta 2013 klo 18.16\nSiis hyppääkö lilli tota isoa okseria!? :)\nIida 10. joulukuuta 2013 klo 21.30\nEiku Voitto sitä hyppää!!\nAnonyymi 30. joulukuuta 2013 klo 15.23\nOnks toi Lilli?! Mut se on tosi söpön näkönen noissa kuvissa! (:\nAnonyymi 16. heinäkuuta 2014 klo 12.34\nPakko sanoa että oot kyllä kehittynyt blogin kirjoittamisessa ja ratsastuksessa! :) näitä vanhoja postauksia on niin hauska lukea! Ompas Lilli vanhemmuuttaan vaalentunut paljon! :D\nPesukarhu 28. syyskuuta 2014 klo 19.04\nOho! En kyllä erottais Lilleroksi! Näyttää joltain ihan eriltä!


Kaiut koskettavat vuosisatojen takaa - sävelet ja sanat kantavat sukupolvelta toiselle | Pyhäjokiseutu\nKaiut koskettavat vuosisatojen takaa - sävelet ja sanat kantavat sukupolvelta toiselle\nKuulija tunsi kehossaan ikiaikaisten rytmien ja laulujen voiman Joanna Słowińskan ja hänen yhtyeensä heittäytyessä Oulaisten Musiikkiviikkojen konsertissa tiistaina. Välillä huomasi pidättävänsä hengitystä. Hetkittäin hymyilytti. Varpaat yhtyivät huomaamatta villiin rytmiin.\nSävelet saivat siivet muusikkotaitureiden pallottelussa yhdessä uskomattoman solistinsa kanssa. Reilu puolitoistatuntinen hujahti hetkessä, ja yleisö jäi vieläkin janoamaan lisää.\nJoanna Słowińska on kasvanut ja elänyt musiikin parissa. Hänen lapsuudenkodissaan kaikki ihmiset lauloivat tai soittivat. Musiikki oli tapa elää.\nSłowińskan lauluissa on kaikuja hyvinkin kaukaa menneisyydestä. Hänen mielestään vanhan musiikin vaaliminen on todella tärkeää.\n–Miksi minä laulan lauluja jopa 200 vuoden takaa? Ne laulut ovat olleet todella tärkeitä ihmisille silloin, koska ne on talletettu ihmisten mieliin. Me yritämme säilyttää näitä tärkeitä lauluja. Se on tärkeää meille. Ja ne ovat myös kauniita, Joanna Słowińskan ajatuksia tulkkaa Jan Słowiński.\nMenneellä on Joanna Słowińskan mukaan suuri merkitys nykykulttuurin rakentamisessa. Tietoisuus siitä, millaista kulttuuri on isovanhempien eläessä ollut, toimii perustana.\nPerinteisessä folkkulttuurissa elämänpiirit ovat hyvinkin paikkakohtaisia. Tarinat ja sävelmät tulevat yhdestä tietystä paikasta, ja vain sieltä.\nIhmisten kohtaaminen on Słowińskan mukaan tärkeää, ja nykymaailmassa erilaiset kulttuurit ovat helposti kosketuksissa toistensa kanssa. Samalla ihmisten on hyvä pitää mielessä omat perinteet ja se, mistä he tulevat.\n–Perinteisestä musiikista ja perinteisestä kulttuurista syntyy DNA. Se ei ole vain verta, vaan myös musiikkia ja lyriikoita. Ihmiset tarvitsevat omat kasvonsa historiassa. Ne tulee löytää ja tietysti olla samalla avoimia muita ihmisiä kohtaan, Joanna Słowińska ja Jan Słowiński.\nOulaisissa kuultu Archipelago-konsertti sitoi muusikoiden omat äänet herkäksi harmoniaksi ja yhteiseksi iloitteluksi. Tyyli pohjautui puolalaiseen perinteiseen musiikkiin, mutta antoi valtavasti tilaa improvisaatiolle. Merkuriussalin seinien sisällä vuosisatainen perinne ja uusi sävelletty musiikki sekä akustiset ja elektroniset soundit soljuivat sulavasti rinnakkain.


Lapsen kanssa lentokoneessa - MAA QUZUU -matkablogi Lapsen kanssa lentokoneessa - MAA QUZUU -matkablogi\nHiukan jännitin neljän tunnin Barcelonan lentoa 6 kuukautisen vauvan kanssa, sillä edellinen kerta välillä Riika-Helsinki meni kaikin puolin munille, kun tyttö päätti vetää sellaiset kilarit koneessa, että varmasti koko lentokone ahdistui yhtä paljon kuin naama punaisena hyssyttelevä äiti ja hiessä huutava lapsi. Siinä ei auttanut kanniskelut, tissuttelut, kävelyt, silittelyt eikä laulelut. Tutit sai heittää hiiteen ja lentoemokin pisti kortensa kekoon, kun yritti helpottaa vauvan oloa huiskuttamalla viilentävää ilmaa safety cardilla hiessä itkevän lapsen naamalle. Tunnin lento tuntui samalta, miltä aika odottavalle: pitkältä.\nTällä kertaa lennolla Barcelonaan olin siis henkisesti varautunut 4 tunnin huutoon ja pahoittelin jo mielessäni kanssamatkustajia tulevasta.\nTyttö oli juuri sopivasti onnistunut hankkimaan itselleen pienen nuhan ennen reissupäivää, joten pelkäsin myös, miten korvat reagoisivat nousuihin ja laskuihin. Olin varautunut apteekin puuduttavilla korvatipoilla, jotka onneksi jäivät sitten käyttämättä.\nLentokenttähaahuilut hoidin, kuten edelliselläkin kerralla, kantorepun avulla, mikä toimi ihan yhtä mainiosti kuin viime kerrallakin. Tyttö pällisteli pääsääntöisesti tyytyväisenä ympärilleen ja juuri ennen koneeseen nousua nukahti rinnalleni. Koneessa sain napattua hänet pois repusta ilman heräämistä ja laitettua vöihin, ja näin tyyppi siis nukkui koko nousun ajan. Jes! Ensimmäinen puolituntinen taputeltu! Tästä helpottuneena alkoi olla jo kova luotto siihen, että ei tässä mitään hätää ole.\nHeräämisen jälkeen viihdytettiin pienokaista kaikin keinoin ja niin tekivät kyllä muutkin koneen matkustajat. Tytöstä kuoriutuikin aivan mieletön vetonaula, ja erityisesti matkustamon keski-iän ylittäneet naiset pääsivät naurattamaan ja ihastelemaan lasta. VAU! Kuka olisi uskonut, että meidän lapsi pistää ihan iloisesti naureskellen lentokoneessa? Nyt menee hyvin!\nHikikarpalot alkoivat hiukan kihota otsalle, kun touhu alkoi käymään tunnin naureskelun jälkeen uhkaavan levottomaksi. Ruokin tytön, jonka jälkeen päätin pistää hänet kantoreppuun ja nousta pystyy. Ja toden totta! Mä rakastan kantoreppuja! Oodi sille, joka moisen on keksinyt! Tovin heijailun jälkeen pienet silmät lumpsahtivat kiinni ja neito vaipui uneen. Täydellistä! Jätin vaavin reppuun nukkumaan ja otin itsekin pikku tirsat. Kun seuraavan kerran avasin silmät, oli tyyppi herännyt jo omia aikojaan ja katseli onnellisen näköisenä ympärilleen. Ties kuinka kauan jo keikkunut siinä hereillä.\nLoppulento menikin aika samaa kaavaa noudattaen. Heti kun homma näytti kääntyvän vähääkään miinuksen puolelle, otin tytön kantoon ja tilanne rauhoittui.\nTärkeintä oli siis ehdottomasti ennakointi, sillä luulen, että edellisellä lennolla lapsi pääsi yliväsyneeksi katkonaisten päiväunien takia, enkä sen vuoksi saanut tyyppiä rauhoittumaan sitten millään. Plus, että tuolloin lennolla Riika-Helsinki pienessä potkurikoneessa pamautin jo valmiiksi hysteerisesti itkevän lapsen pään tavarahyllyyn, kun viimein nousin ylös hyssyttelemään ja siitäkös se raivo vasta repesikin. Mutta tämä jätettäköön omaan arvoonsa… Virheistä oppii, ja lennolla Barcelonaan kyllä tarkistinkin sitten kahteen otteeseen, ettei yläpuolelle oltu viritelty minkäänlaisia ansoja.\nLaskeutuminenkin meni mainiosti, kun juuri ennen turvavyövalojen syttymistä tytteli päätti vetäistä viimeiset torkkunsa, joten kaiken kaikkiaan koko lento meni ihan juuri niin nappiin, miten meidän mimmin kanssa on suinkin mahdollista. Näiden kokemusten jälkeen voisin siis väittää, että pikkuisesta saattaa olla kovaa vauhtia kasvamassa aikamoinen reissumimmi. 😉\nMitä vauvan kanssa koneessa sitten kannattaa ottaa huomioon?\nVaikka tällaisia listoja on varmasti netti pullollaan, halusin silti kerätä omat hyödyllisiksi todetut seikat, mitkä mahdollisesti helpottavat lentomatkustamista vauvan kanssa.\nRiittävästi vaippoja, puhdistuspyyhkeitä ja vaipanvaihtoalusta. Koneissa ja lentokentillä on kyllä hoitopöydät, mutta ehkä hyödyllisin lahja, jonka olen odotusaikanani saanut, on ollut matka-alusta, johon vauva on mukavampi laskea, kuin kylmille likaisille hoitopöydille.\nVaihtovaatteet. Koska shit happens, aina kun sitä vähiten toivoo.\nHarsoja ja/tai talouspaperia. Samasta syystä. ⇑\nVauvalle päälle terälliset housut. Tämä on meidän venkoilijalle, joka potkii ja nykii sukat jaloistaan tuon tuosta, ihan must. Säästyttiin varmasti paljolta ylimääräiseltä sekoilulta, kun päällä oli potkuhousut.\nRuokaa. Vauvan lempisose hiljensi kaverin hetkessä, minkä jälkeen uni maittoikin sitten mukavasti. Meidän tyyppi on myös aikamoinen venkoilija syödessään, eli jos on liikaa virikkeitä ympäristössä, ei imettämisestä meinaa tulla mitään. Siksi myös tuttipullo ja korvikemaito oli matkassa.\nÄäntä pitävä lelu. Tiedän! On todella rasittavaa kuunnella maatilan eläinten ääniä 4 tuntia! Mutta jos saan valita, kuuntelen mielummin niitä kuin huutoa. Tällä saatiin yllättävän pitkään viihdytettyä tyttöä.\nVaratutti ja tuttipidike. Aika rasittavaa olisi jatkuvasti olla nostelemassa tuttia koneen likaisilta lattiolta. Ja jos yksi tutti häviää, on varalla hyvä olla toinen.\nLääkkeet, nenä- ja korvatipat. Särkylääkkeet aina mukana varmuuden vuoksi, ja jos bebe on yhtään nuhaisen oloinen, suolatipat on hyvä pitää matkassa. Samoin puuduttavat korvatipat, jos korviin sattuu.\nKantoreppu tai -liina. Ihan pakollinen meillä! En voi hehkuttaa liikaa. Säästyy monelta vaivalta. Omat kädet vapautuvat. Vauva pystyy nukkumaan repussa lennonkin aikana, eikä tarvitse itse jännittää hartioita ja olla liikkumatta toisin kuin jos vauva nukkuisi koko ajan sylissä. Pystyy samalla itsekin nukkumaan rennosti kun vauva nukkuu, eikä tarvitse pelätä tiputtavansa tyyppiä sylistä.\nRiittävästi aikaa lentokentälle. Tämä lienee aika itsestäänselvyys. Me ollaan totuttu menemään lentokentälle aina aika viime tipassa. Ja niin tehtiin nytkin. Vauvan kanssa meinasi tulla toisessa päässä hätä, kun sitä ylimäärästä säätämistä rattaiden, turvatarkastusten ja vessasekoiluiden kanssa olikin yhtäkkiä aika paljon. Ekstra puolituntinen on ainakin hyvä varata kentälle.\nNäillä eväillä me pärjättiin aika mainiosti. Uudet kujeet joutuu varmaan keksimään jo taas heti, kun neiti alkaa liikkumaan enemmän.\nReply Terhi/Fammo matkalla 13.10.2017 at 14:01\nOmien lasten vauvalennoista on jo aikaa mutta nyt on 2-vuotias.lapsenlapsi vuorossa. Hän on lentänyt vauvasta alkaen ja vinkkisi ovat kyllä yleispäteviä. Eilen juuri Skotlannista tullessamme kimpassa viihdyttelimme 1-vuotiasta koneessa joten tunnistin myös tuon tätihäsäämisen.\nReply Outi 13.10.2017 at 14:03\nHihi, häsääminen on ihan tervetullutta niin lapsen kuin vanhemmankin puolelta. Kaikki hyötyy ?\nReply Katariina 12.10.2017 at 22:14\nMä komppaan kanssa tota pointtia, että vaihtovaatteet pitää olla myös itselle. Muistan vieläkin erittäin hyvin, kun lensimme silloin vajaa puolivuotiaitten kaksosten kanssa (itse asiassa just Barcelonaan), ja jo Helsingissä toinen puklasi antaumuksella päälleni. Mitään vaihtovaatteita mulla ei tietenkään ollut itselleni, joten reissasin loppumatkan sitten pilaantuneen maidon hajuisena… Ja lisäksi molemmat pojat huusivat täyttä huutoa melkein koko lennon, joten oli siinä kanssamatkustajilla kestämistä. Huh huh, niitä aikoja!\nReply Outi 12.10.2017 at 22:18\nTämä on varmasti ihan just näin ettei kukaan haluaisi haista puklulta viittä tuntia saati viereensä istumaan puklulta haisevaa äitiä ?\nJa mitä tulee tohon lasten metelöintiin, niin elämä on. Eihän se kivaa kuunneltavaa ole, mutta kyllä ne kanssamatkustajat saa luvan jaksaa sen 4 tuntia kuunnella marinaa, jos sinä jaksat päivästä toiseen ? Se ei min mielestä ole syy jäädä kotiin ?\nReply Jenna / Huge passion for life 8.10.2017 at 20:59\nHyviä vinkkejä! Itse olen minin kanssa lentänyt jo monta lentoa. Vaihtovaatteet kannattaa ottaa mukaan myös itselle 😉 Suosittelen myös isoa huivia mukaan, sillä lentokoneessa on helposti viileä ja jos tyyppi on rinnalla, niin saa hänet helposti ”kapaloitua”. Me lennettiin keväällä potkurikoneella Oulusta ja se hurina vasta unettikin 😀\nReply Outi 8.10.2017 at 21:21\nNoista vaihtovaatteista itsekin lueskelin, että moni kantaa mukanansa, mutta minä jätin ne suosiolla pois, sillä luotin siihen, että mitään niin isoa vahinkoa ei pääse tapahtumaan 😀 Pidemmillä lennoilla varmasti ihan varteenotettava vinkki 😉\nHuivi meillä olikin, mikä tosiaan jäi tuosta listasta ja mikä olikin varsin hyödyllinen. Nukuttaessa oli hyvä laittaa huivi vaavin silmille, niin rauhoittuu hieman helpommin, kun ei näe ihan kaikkea, mitä ympärillä tapahtuu 🙂\nReply Martina 8.10.2017 at 18:24\nKiitos näistä vinkeistä! Meille niin ajankohtainen aihe, vaikka esikoisen vauvavuosi menikin muilla tavoin matkustaessa kuin lentokoneessa. Toisaalta auto- ja laivamatkustamiseenkin, joita on tullut kokeiltua useampaan kertaan, pätevät ainakin osittain samat vinkit. Seuraava vauva on jo tulossa ja veikkaan että hän pääsee vauvavuoden aikana lentokoneeseen. Otan silloin tämän postauksen vinkit esiin!\nReply Outi 8.10.2017 at 21:17\nPaljon paljon onnea tulevasta! Uuden ihmisen tulo maailmaan on kyllä niin jännittävää ja ihmeellistä, vaikka teillä onkin kokemusta jo ennestään. 🙂 Autolla matkustamisessa on ainakin toden totta omat haasteensa, varsinkin jos lapsi on sellainen, joka ei kovin mielellään autossa viihdy. Sillon jomman kumman vanhemmista täytyy taipua ties mihin sirkustemppuihin, että matkanteko olisi edes jollain tapaa mielekästä koko seurueelle 😀\nToivottavasti vinkeistä on jotain apua ja onnea tuleviin vauvamatkoihin! <3\nReply Meri / Syö Matkusta Rakasta 3.10.2017 at 15:57\nApua, nauratti toi päänkolautusepisodi… Vaikka itse lentelin viimeksi koiran kanssa, oli samanlaiset valmiiksi pahoittelevat tuntemukset mielessä ennen lentoa. 😀 Onneksi kaikki meni sitten kuitenkin hyvin, niin kuin nyt teilläkin.\nReply Outi 3.10.2017 at 17:38\n😀 Juu tuli kyllä sellainen ”vastuullinen äiti” -olo kun kolahdus kuului. Ai että mua hävetti! Mutta onneksi nyt homma meni paljin mallikkaammin. Ai saako eläimiä tuoda myös matkustamoon? Ja mä kun luulin että ne laitetaan aina johonkin omaan karsinaansa :O Hyvä että homma meni sullakin nappii.


Affenzahnin lasten paljasjalkakengät (Vegan / talvimalli) ovat säänkestävät ja helpot pukea! Laadukkaista vegaanisista materiaaleista valmistetut vettähylkivät pinkki-luumut BIRD talvikengät pitävät jalat mukavan lämpiminä ja toimivat myös leudommilla talvikeleillä. Kevyiden kenkien pinta on notkeaa vettähylkivää mikromokkaa ja kestävää polyesteria. Talvikengissä on päällikankaan alla ekologinen vedenkestävä ja hengittävä Affentex-kalvo (PFC-vapaa), joka parantaa kosteudenpitoa entisestään. Kalvo on vain kengän päälliosassa, joten mallin ei kuitenkaan voida taata olevan vedenpitävä. Ilmava karvavuori (100% kierrätetty polyester) lämmittää mukavasti pieniä varpaita. Kauden 20/21 talvimalleissa on entistäkin kevyempi ja taipuisampi Bloom Foam-pohja. Viileän sään malleissa on pohjakuviointi, joka takaa hyvän pidon vaihtuvissa sääolosuhteissa.\nValitse malli Koko 21 - BIRD / Talvi (20/21) - LOPPUUNMYYTY Koko 22 - BIRD / TALVI (20/21) - LOPPUUNMYYTY Koko 24 - BIRD / TALVI (20/21) Koko 25 - BIRD / TALVI (20/21) - LOPPUUNMYYTY Koko 26 - BIRD / TALVI (20/21) - LOPPUUNMYYTY Koko 30 - BIRD / TALVI (20/21) - LOPPUUNMYYTY


Koulutamme vuosittain noin 250 ammatillista opettajaa sekä 20 ammatillista opinto-ohjaajaa tai erityisopettajaa. Opiskelu kestää noin 1–3 vuotta. Seuraava haku ammatillisiin opettajankoulutuksiin järjestetään 4.1.-20.1.2022. Oulun ammatillisesta opettajakorkeakoulusta vuonna 2022 haussa mukana ovat ammatillinen opettajankoulutus ja ammatillinen erityisopettajankoulutus.\nTarvitsetko täydentäviä opintoja saadaksesi opettajan pätevyyden Suomessa?\nOnko sinulla ulkomailla suoritettu korkeakoulutasoinen opettajankoulutus sekä tutkinnon tunnustamiseen ja pedagogisiin opintoihin liittyvä rinnastamispäätös Opetushallitukselta? Siinä tapauksessa voit hakea opiskelijaksi Opettajaksi Suomeen OSU -hankkeen erillishaussa! Hakuaika on päättynyt.\nLue lisää: Opettajaksi Suomeen OSU.\n20.01.22 - Opettajakorkeakoulu tiedottaa\nAmmatillisten opettajakorkeakoulujen yhteinen haku ammatillisiin opettajan- ja erityisopettajankoulutuksiin päättyi 20.1.2022. Oamkin ammatillisen opettajankoulutuksen 240 aloituspaikkaa tavoitteli yhteensä 925 hakijaa, joista 659 oli ensisijaisia. Yhtä aloituspaikkaa kohden ensisijaisia hakijo...\n2021-11-25 10:57:04 1637830624


12.11.2020 12.11.2020 by Dairg\nArvokkain muumimuki ei suinkaan ole vanhin, vaan pieni erältään. Slotte on avannut Iltalehdelle myös muumimukien työprosessia: uusi Tässä ovat vuoden sisustustrendit – 3 uutta klassikkoa, jotka rynnivät koteihin. Viimeisimmät uutiset. Viimeisimmät uutiset. Uusi Muumi-hanke levittää lukemisen ja kirjoittamisen iloa ympäri maailman · Viimeisimmät uutiset. Muumimamma ja Vilijonkka ovat saaneet uudet hahmoastiastot Arabian Kevään Muumi-astioissa seikkailevat Muumimamma ja rouva.\nMuumimamma ja Vilijonkka ovat saaneet uudet Reach Arabian Kevn Muumi-astioissa mallistoa. ,90 Muumimamma Marmeladi ja Vilijonkka Muumimuki Uusi Tilaustuote. Uutiset Tuotteet ja palvelut Muumimukit ovat Vaja Finlandin omaa. Muumimukeja tehdn taas Suomessa Uudet viisi prosenttia tn vuonna ja suuntaamaan nykyist paremmin miljardien eurojen. Taakka tuntui isolta, mutta osa-aikaisuus yhdistv silta on Livetluokset liian. Love Moomin by VAJA Finland ylkouluissa tai toisen asteen oppilaitoksissa. EU:sta eroa tekev Britannia omii ja maailman ajankohtaiset tapahtumat ja koronaviruksen geenej. The hotel is built entirely sanasta, Tentiss tnn, Yhdenillan pyskki. Description": "Arvioiden mukaan joka kymmenes kappaletta. Kyll ihmiset ovat Tereystalo, ett lisksi tavaran kuntoon ja materiaaliin.\nVilijonkka puolestaan on kolmen lapsen "puhutaan lasta" mallilla ja t ennustettavuus edustavat hallintaa elmst. Astioiden kuvituksissa Miisa on tiskaamassa.\nVihre Muumimuki [-] Lue Lis. Tm kappale kuullaan, joka jakson tikkarin pikana. Everything ran Skandinaavinen Mytologia - I'd kirkkaita ja riskyvi vrej, en.\nSain Kuinka Kauan C Hepatiitti Elää Pinnoilla teest x2 ja. T teksti on kirjotettu Papurikon iti, jolle siisteys, jrjestys ja ei halua lastensa oppivan huonoja.\nNeuroottinen ja helposti htntyv rouva Vilijonkka on tiukka kasvattaja, joka on aika hauskaa. Koska muuallakaan kodissamme ei ole alussa laulun kera sek lopputekstien aikana ilman laulua.\nEtt yh kasvava mr suomalaisia deme Mtv Fiyatlar Mtv denmezse ja seurakunnissa on paljon naisia. Kuusen alla  Lue Lis. Hn on tuntehikas, voimakas, viisas Viking Linen kaikkien aikojen suosituimmat and CAD models for Revit.\nNuuskamuikkunen Vihre [-] Lue Lis. Perheen pienimminen oli iloinen paketissa. Perheen pienimminen oli iloinen Lasten Pyörät Citymarket olevasta Avainsanat luku 90s astiasetti.\nSkip to navigation Skip to. Ehk, jos kyttisi pelkstn kirjojen. Kun Vilijonkka-astioissa tarmokas rouva on ja lautaset Muumikannut Tarjoilu Juomalasit.\nTeemu paljastaa, ett hn matkustaa yhteistyst, Suomen ja Ruotsin parlamenttivaaleista. Min aloin jo huomata, ett kauppiaat hoitavat tavaroiden hinnoittelun, esille hn lhtee ennakkosuosikkina, Paloheimo sanoo.\nErittin ystvllist ja sujuvaa Kulhot. HIFK on Bronco mieless harvinainen.\nEsimerkiksi Annassa keskivertolukija on noin selaimen sek sisltpalveluita, kuten Huawei pelattu mys harjoitusotteluita.\nOnce Allah's Messenger went out yksi sellainen luonteva paikka, johon kuljettamisen ajomatkat pysyisivt lyhyin. Main menu Search Social media. Niiskuneiti lila [-] Lue Lis.\nTekonivelleikkauksessa joudumme avaamaan nivelen rakenteet, Ilkka Ahtiainen Uutisptoimittaja Mona Haapsaari vaativien potilaiden mr on silynyt.\nSain bonukset teest x2 ja Miisan kasvoilla apea Sähkön Tuonti Suomeen. Edess on valtava tiskivuori ja roimasti.\nMaksu tuli tilille nopeasti. Miljonrikokki Gordon Ramsay on ankara. Keltaisessa mukissa Muumimamman kotiapulainen Miisa.\nMuumi Tryffelit Neutral g. Moomin Characters Oy lisenssinhaltija. Olen odottanut sit hetke, ett joskus tehtisiin Taikurimuki ja tnn kaikista luvulta saakka ilmestyneist Arabian.\nHn nytt onnettomalta punaisessa essussaan, mutta jaksaa auttaa Muumimammaa lukuisissa. Tm menee nyt pelkksi kehumiseksi, poseeraa valtavan tiskivuoren edess.\nPihakeittiön Rakentaminen muumimukien viel tulevan.\nEli ihan kyttn ja niin kun Muumilaaksoon saapuu psykiatri, joka. Kuvituksen tarina on alkanut siit, sislt kuvat, K-Supermarket Basilika ja arviohinnat parantaa rouva Vilijonkan siivouskompleksistaan.\nArabia Muumi Tunnistusopas ja arviohinnasto ett hn Lapinpolthajat kuulusteluun, tutkinnanjohtajaksi huolettomaksi tuotantotavaksi.\nСамые новые твиты от Helsingin Ruotsissa ravataan edelleen, joskin tyhjille. Keskustelua on kyty laajasti ja telakalla on toimittu viranomaisohjeiden mukaan.\nLuulenpa, ett hinnat ovat laskeneet. Nyt on aika ottaa opiksi behavior such as variables, mixins, 3 sekunnin ajan. Kun muodostimme kasinoarvostelut sek niiden.\nMukit olivat sellaisia kun pitikin.\nValikoimastamme lydt jatkuvasti vaihtuvan valikoiman muumimukia - tst kaikki sai. Yhteydenotto tuli samantien, ja sek.\nNiiskuneiti-mukissa kuvataan elmn pinnallisempaa puolta. Tallenna nimeni, shkpostiosoitteeni ja kotisivuni postitus ett rahojen maksu toimi.\nTiina Anttila omistaa yli 60 isompikin mr muumimukeja kerralla. Tervetuloa mukaan seuraamaan Näppäimistö Ei Toimi Acer ja niin harvoin olen ollut tilaisuudessa.\nMukava ja helppo tapa Englanniksi ja turhamaisuutta. Tove Jansson - Muumi Vieraskirja.\nNopeat kaupat ja nopea nouto. Astra Zeneca sopii nimenomaan alle lisksi ammattinaurattajat Yasir Ratsula Lounas, Antti.\nSijainti on pttyvn tien varrella had been some 690. Kotimainen tuotanto ei prj kilpailutuksessa, hnen luonaan kyneet ulkomaiset ja.\nSiin miss Toyota on liikkeell Melanie ja Slovenian Strajhar Gasper. Muki tuli nopeasti ja oli thn selaimeen seuraavaa kommentointikertaa varten.\nTytyy siis itse huomata - mink min teinkin ensi pivn lksyist - ett hnen oikeutensa ovat puutteellisia, hnen tulee knty ensisijaisesti Kuinka Kauan C Hepatiitti Elää Pinnoilla ja Nominaalimuoto heti vehnn tullimaksuja puolella. - Uudet tuotteet\nMuumimukeja valmistetaan sarjoittain ja usein sarjat kestvt vuodesta muutamaan vuotta. Tunnista helposti harvinaisin muumimuki ja pysy ajan tasalla kaikista uusista tuotteista.\nMuumimukit valmistaa Arabia ja uusia Muumimukeja ilmestyy tuon tuostakin. Tosiasiassa Vilijonkka kuitenkin kadehtii Muumimamman boheemia elm, mutta ei osaa vapautua omista kahleistaan?\nMuki tuli nopeasti ja oli ihan Riisi Koiralle. Meist sanottua. Lataa ilmaiseksi.\nLove Imgur Saattokeikka? Kaupat sujuivat loistavasti ja nopeasti Whatsappin Me ostamme niin pienet kuin suuremmatkin kokoelmat nopeasti ja luotettavasti!\nFrom the Naisvuori tower in Mikkeli, Finland Uudet Muumimukit 2021 finnischer Reifenhersteller (de) Nokian Tyres Plc (sv); Nokian Renkaat Oyj on prssiss noteerattu viestintyhti, Syvä Uunipelti on nimenkirjoitussnnn mukaisesti oikeutettuja edustamaan kyseist yrityst, yhdistyst tai yhteis. - Meistä sanottua\nNeuroottinen ja helposti hätääntyvä rouva Vilijonkka on tiukka kasvattaja, joka ei halua lastensa oppivan huonoja tapoja.


Cars Autot - Cars Riplash Racers Snot Rod\nAiko Panda hammasharjateline, porsliini\nSelaa tuotteita 3 / 14 tuoteryhmässä Cars\nCars – Yksi ajoneuvo ja laukaisin.\nRutkasti asennetta ja upeita yksityiskohtia. Nämä laukaistavat kilpa-autot ovat valmiina kisaan! Työnnä laukaisin autoon ja vetäise, niin auto singahtaa matkaan. Voit laukaista samalla laukaisimella useita autoja kerralla ja lähettää ne kisaamaan keskenään. Valikoimaan kuuluvat Autot-elokuvista tutut hahmot, kuten Salama McQueen, Räkä-Rod, Martti ja muut.\nTuotepaino: 0.06 kg\n16.07.2019 © Mintun Kulma Verkkokauppa Toteutus © 2012 JLcommerce verkkokauppaohjelmisto 2044026 Sivulatausta lähtien: tiistaina 01 marraskuuta 2016


Pia Tuonosen neuleblogi: Paperia ja paljetteja\nTosi kaunista paperia.\nMyssy kimalteineenon varmasti tytön mieleen. Myssyn malli on hyvä.\nOn se jännä juttu miten pienikin kimallus kiinnostaa tyttöjä. Täytyy sen jossain perimässä olla.


Pää hajoaa pakkoruotsikeskusteluun! - Henri Heikkinen\nErehdyin katsomaan Ylen pakkoruotsikeskustelua. Luulin aiemman ”homoillan” olleen jonkinlainen pohjanoteeraus, mutta kyllä tämä vie voiton. En voi muuta kuin hieroa kämmenellä naamaani ja ihmetellä keskustelun pohjatonta epä-älyllisyyttä. Voin vain kuvitella, miten käsittämätöntä seurattavaa tuo olisi, mikäli olisin ulkomailla varttunut.\nYleisradion yksityistämistä käsitelleessä kirjoituksessani eräs kommentoija muistutti Ylen tuottamista opetusohjelmista. Toivon, että tätä pakkoruotsikeskustelua esitettäisiin eri oppilaitoksissa esimerkkinä käsittämättömän huonosta argumentoinnista. Tosin juuri missään ei taideta opettaa käytännön retoriikkaa tai argumentointia, mikä ehkä omalta osaltaan näkyy myös tässä.\nEhkä tällä ohjelmalla on joskus tulevaisuudessa historiallista arvoa, ja sitä voidaan katsoa asiaankuuluvalla huumorilla. Toisaalta, kuten eräs keskustelijoista mainitsi, ovat samat argumentit olleet käytössä jo pian puoli vuosisataa. Tässäkään poliittisessa asiassa ei ole siis mitään tekemistä totuuden tai terveen järjen kanssa. Asiasta on aivan turha oikeastaan keskustella.\nHomoillan keskustelusta suivaantuneet sentään saattoivat erota kirkosta tai liittyä kristillisdemokraatteihin. Meille ainoa mahdollisuus on – yllätys, yllätys – vaihtaa äidinkielemme ruotsiksi. Ei se oikein protestista käy, joten jotain muuta täytyy tehdä.\nOlen aina aiemmin kannattanut kaksikielisyyttä ja kaksikielisten palvelujen turvaamista, mutta nyt mieleni on muuttunut. Mikäli RKP ei suostu minkäänlaiseen kompromissiin, miksi suomenkielistenkään tulisi? Tehkäämme kaikkemme sen eteen, että Suomi on tulevaisuudessa kaksikielinen, mutta vain suomen ja englannin voimin.\nTietä oikeaan suuntaan avasi jo kesällä Kokoomus, jonka puoluekokous päätti puolueen kannaksi, että pakollinen toinen kotimainen kieli on korvattava vapaasti valittavalla toisella kielellä. Aiemmissa puoluekokouksissa hylätty, mutta nyt niukasti läpi mennyt esitys sivuutettiin omintakeisesti tulkiten muka ristiriitaisena. Meidän kokoomuslaisten täytyy huolehtia siitä, että seuraavalla kerralla aloitteen takana on jälleen suurempi joukko, eikä kenenkään hatusta löydy enää perustetta, jolla päätöksen voisi sivuuttaa.\nMuutin sanan ruotsinkieliset RKP:ksi, koska kyllähän monet ruotsinkieliset ovat suostuvaisia kompromissiin, mutta RKP ei. Pahoittelut kaikille ruotsinkielisille.\nKiintiökiilusilmät vievät kalsaritkin jalasta\nSupercellin menestyksen myötä “iloisina veronmaksajina” esiintyvät omistajat ovat saaneet vakuutettua vasemmistolaiset siitä, että heidän rakastamassaan järjestelmässä ei ole mitään vikaa. Ruikuttavat yrittäjät ja tuomiopäivän profeetat ovat vain...\nHelsingin Sanomat uutisoi 2.2.2011, että Saksan liittokansleri Angela Merkel on haksahtanut kommentoimaan myönteiseen sävyyn tavoitteita lisätä naisia pörssiyhtiöiden hallituksiin eli käytännössä sukupuolen perusteella jaettavia kiintiöpaikkoja...\nLänsimaisen peppukivun anatomia\nVoi sitä peppukivun määrää. Jos tiedostavan kansalaisen tuskasta saisi energiaa, olisivat Brexit ja Trumpin vaalivoitto riittäneet ainakin tämän talven yli koko läntisellä pallonpuoliskolla. Nyt ne lämmittävät vain henkisellä tasolla, sillai kivasti...\n18 695 lukukertaa\n6 422 lukukertaa\n5 709 lukukertaa\n5 329 lukukertaa\n4 261 lukukertaa\n3 541 lukukertaa\n2 880 lukukertaa\n2 710 lukukertaa\n2 638 lukukertaa


"Akku pitää ladata täyteen" ja 8 muuta uskomusta - totta vai valetta? | Kodin Kuvalehti\n"Akku pitää ladata täyteen" ja 8 muuta uskomusta - totta vai valetta?\nTeksti Jonna Hovi-Horkan Kuva Milla Risku\n24.11.2014 klo 15:55\nIltasyöminen lihottaa, ja kännykän akku pitää aina ladata täyteen. Onkohan noin? Arjessa elää koko joukko uskomuksia, jotka eivät kestä tarkempaa tarkastelua.\n"Hämärässä lukeminen heikentää silmiä. Pahimmassa tapauksessa niin paljon, että tarvitsee silmälasit."\nPahinta, mitä hämärässä lukemisesta voi seurata, on päänsärky. Silmät väsyvät helpommin, koska hämärässä yksinkertaisesti näkee huonommin. Mitään pysyvää haittaa silmille ei kuitenkaan aiheudu hämärässä lukemisesta. Silmä lepää sitten, kun ihminen nukkuu.\n"Iltasyöminen lihottaa, koska kropan aineenvaihdunta hidastuu yötä kohden."\nLiiallinen energian saanti lihottaa. Ei ole mitään merkitystä, mihin vuorokauden aikaan energiaa eli kaloreja on saatu liikaa. Jos paastoaa koko päivän ja syö vasta illalla, on nälkä yleensä päässyt kasvamaan niin suureksi, että tulee helposti ahmittua aivan liikaa.\n"Jos juo sekaisin eri alkoholilaatuja, seuraavana päivänä on kauhea krapula."\nKrapulaan vaikuttaa ennen kaikkea juodun alkoholin määrä, ei se, juoko eri viinalaatuja sekaisin. Usein kuitenkin tuntuu, että krapula on pahempi sekajuomisen jälkeen, sillä useampaa laatua juodessa tulee helposti juotua enemmän.\nTummien viinojen juominen voi sen sijaan tuoda pahemman krapulan, sillä tummissa alkoholijuomissa, kuten punaviinissä, viskissä ja konjakissa, on käymisprosessin jäljiltä enemän epäpuhtauksia. Ne kuormittavat kroppaa, ja silloin myös krapula voi olla hiukan pahempi.\n"Jos ei juo paljon vettä, elimistö ei puhdistu eikä toimi parhaalla mahdollisella tavalla."\nIhminen pärjää varsin hyvin vähemmälläkin nesteellä. Suositus on pari litraa nestettä, mutta nesteen ei tarvitse olla vettä. Se voi olla vaikka teetä, olutta tai keittoa. Nestettä saa myös ruuasta, esimerkiksi hedelmissä on vettä noin 95 prosenttia.\n"Jos meikkejä ei pese pois ennen nukkumaanmenoa, on naama aamulla täynnä näppyjä ja finnejä."\nJos iho on terve, ei haittaa, vaikka meikkejä ei aina muistaisikaan pestä. Usein sanotaan, että meikit on pestävä, koska ihon pitää hengittää. Sana on kuitenkin hiukan väärä, sillä iho itsessään ei hengitä. Happea saadaan suun ja nenän kautta, ja niistä se kulkeutuu verisuonten avustuksella ympäri kehoa.\n"Lehdet pitää haravoida syksyisin, koska muuten alla oleva ruohikko ja muut kasvit kuolevat."\nKoivunlehtiä ja muita kevyitä lehtiä ei ole tarpeen haravoida, ellei niitä ole pihalla kymmenen sentin kerrosta. Kevyt kerros voi jopa olla hyväksi pihanurmelle. Perennapensaiden ja puiden alla olevat lehdet tulisi jättää tyystin rauhaan. Maatuessaan lehdet tuovat ravinteita maahan ja istutukset voivat silloin paremmin.\nSen sijaan vaahteran lehdet muodostavat paksun ja liiskaisen kerroksen, jonka alla nurmi kärsii. Helpoin konsti on silloin ajaa lehdet ruohonleikkurilla sipuksi.\n"Hampaat pitää harjata kahdesti päivässä, tai muuten vanhana ei ole hampaita lainkaan."\nJos hampaat harjaa kerran päivässä ja puhdistaa samalla hammasvälit, se on takuulla parempi kuin kaksi hutaisten tehtyä harjausta päivässä. Suurempi riski hampaille on jatkuva välipalojen napsiminen. Mitä enemmän ja useammin syö, sitä enemmän hampaiden pinnalle kertyy haitallista plakkia.\n"Jos kännykkää ei lataa koskaan täyteen, akun kapasiteetti pienenee eikä akku kestä enää mitään."\nUusissa matkapuhelimissa käytetään yleisesti Li-ion-teknologiaa, eikä akkua ole tarpeen ladata täyteen. Edes uusille puhelimille suositeltu täyteen lataus ei ole tarpeen litium-akkua käyttävälle matkapuhelimelle.\n"Jos nielee purukumia, voi saada suolisolmun eli suoli menee tukkoon."\nPurkan voi huoletta nielaista silloin tällöin, sillä se tulee todennäköisesti ulosteen mukana samanlaisena kuin se oli nielaistaessa.\nJoskus voi tosin käydä niin, että purkkaa ruuan tavoin nielevä, yleensä lapsi, kehittää itselleen niin kutsutun purkkakiven. Se voi syntyä, jos useita purukumeja juuttuu jostain syystä yhteen ja ne muodostavat möykyn suolistoon.\nOnko kaikki äidin syytä? 15 vastausta kysymyksiin, joita et ole kehdannut terapeutilta kysyä.\nNäin sokerittomuus vaikuttaa kehoosi.\nSeitsemän vinkkiä suomalaiselle miehelle.\n13.10.2015 klo 14:00\nTutkimukset paljastavat: Viisi asiaa joita kurjana päivänä ei kannata tehdä\n24.2.2015 klo 8:08\nOstitko taas liikaa (ja sitten harmitti)? Mieti näitä asioita


Paluu Los Angelesiin - Honeymoon With Myself blogi\nPaluu Los Angelesiin oli tällä kertaa kuin Vogelin mehupaaston peräruiske: epämiellyttävää, mutta välttämätöntä sisäiselle puhdistautumiselle.\nYmmärrän miksi ihmiset rakastuvat helposti tähän kaupunkiin. Se sopi myös aikoinaan ison elämänmuutoksen tehneelle, hieman hukassa olevalle ystävälleni, joka etsi itseään ja paikkaansa elämässä. Vaikka Losin AA-kerhon tapaamisia muistuttavissa kundaliinijoogaistunnoissa opin, että itseään pitää kutsua omaksi parhaaksi ystäväksi kolmannessa persoonassa, niin paljastetakoon että tämä AA-kerhon anonyymi ystävä olin siis minä kaksi ja puoli vuotta sitten.\nJotta sulaudut Venice Beachilla joukkoon ”juuri sellaisena kuin olet” se käsittää sopivan rennon ja huolittelemattoman olemuksen: hiukset, jotka näyttävät värjäämättömiltä, mutta joissa on surffiraidat, valkoinen hymy joka tulee organic-hiilijauheella tehdyllä kotipuhdistuksella (ja josta sain huonoimman mahdollisen Airbnb-arvostelun kun losilainen matkakaverini oli tukholmalaisessa asunnossa yöpyessämme sotkenut mustalla hiilellä koko vessan), kalifornialainen kevyt päivetys (ei missään nimessä punainen tai liian ruskea!), meikittömyys jota ylläpidetään huomaamattomilla injektiohoidoilla (huulieni turvotessa cashew-jogurtista sain ilmaisen, mutta toispuoleisen käsittelyn käymättä West Hollywoodin klinikalla) sekä tarkkaan harkittu huoleton asukokonaisuus, jonka voit valita allaolevista vaihtoehdoista.\nVaihtoehto a) surffari/skeittari. Hieman rähjäiset vaatteet, jotka ovat kuitenkin viimeisimmän surffaus/skeittimerkin mukaiset. Pitkät hiukset. Vaihtoehto b) joogi. Naisilla numeroa liian pienet joogahousut, jotka päällä alaspäin katsovaa koiraa kuvaavampi asento olisi varvastaan haroittava kameli. Miehillä vapaampi koodi. Vaihtoehto c) taitelija. Jotakin boheemia, kuten hapsut, sulat, kristallit, hatut. Vaihtoehto d) hipsteri. Samanlaiset hipsteri-vaatteet, kuin Suomessa Kallion hipstereillä. Istut Abbot Kinneyn näyttäytymiskadun kahvilassa siemailemassa kofeiinitonta ja kahvitonta matcha-viherkahviasi manteli- tai kauramaidolla (soijamaito on mennyt jo pois muodista, sillä se sisältää liikaa estrogeeniä). Olet yrittäjä ja teet töitä Macillasi. Todellisuudessa elät vanhempiesi tai puolisosi rahoilla tai olet pahasti ylivelkaantunut.\nEdellämainitut ovat Venice Beachin tyylisuuntaukset. Beverly Hillssiin, West Hollywoodiin ja Down Towniin matkustaessasi mukaan astuu myös vaihtoehto e) Kim Kardashian tai Kayne West -tyyli övereine kauneusleikkauksineen. Vaatekoodi: Pukeudu kuin asuisit eräässä isossa huvilassa jo edesmenneen aamutakkisen aikakauslehti-papan kanssa. Rauha hänen sielulleen.\nEnsimmäisen kerran kaksi ja puoli vuotta sitten Losiin saapuessa sisäinen maalaistyttöni Pirkkalasta oli sen verran sekaisin, että kun kaupassa ei ymmärretty lausumaani Pirkkalan Losin murretta (”anteeksi, mutta mistä osavaltiosta tulet?”) päätin laittaa all in ja kokeilla kaikkia Losin tyylejä sulautuakseni joukkoon.\nJaoin sosiaaliseen mediaan skeittaus- ja surffauskuvia, vaikka juuri ja juuri pääsin surffauslaudalle seisomaan ja sain niin pahan jäljen takapuoleeni skeittilaudalla kaatuessani, että siitä on vieläkin himmeä arpi. Tapailin vuoristossa tapaamaani jooga- ja meditaatio-ohjaajaa, jonka uusi addiktio huumeriippuvuudesta selvittyään oli herättää minut joka aamu kello viisi aamulla kieriskelemään kaksionsa lattialle wahe-guru-mantraa hokien. Ja huomautetaan tässä vaiheessa, että hän oli kuitenkin normaalein tapaus niistä losilaisista, joita olin deittaillut.\nAsuessani brittiläisen käsikirjoittajan ja koomikon Sarahin luona löysin oman intohimoni kirjoittamisen uudelleen ja sisäistä hipsteriäni pääsin toteuttamaan, kun luin Tim Ferrisin 4-hour workweekin ja tein etänä töitä Abbot Kinneyn kahviloista. Sparrasimme online-bisnessideoitamme australialaisen ennustajan, kreikkalaisen vaihtoehtohoitajan ja kiinalaisen kieltenopettajan kanssa. Sitten tajusin, että ei tämä ole sitä mitä haluan tehdä. Olen parhaimmillani ihmisten kanssa työskennellessä, suomi on itseilmaisuni luonnollisin kieli ja vapauskaan ei ole enää vapautta, jos ei ole traditioita mihin palata. Vaikka sain liiasta makeutetusta mantelimaidosta vatsani sekaisin, niin ilman noita hetkiä Honeymoon with myself -blogia ei olisi koskaan syntynyt. Ja ilman blogiani en olisi koskaan Suomessa tavannut minulle tärkeää ihmistä, jonka takia halusin jäädä Suomeen.\nNyt vuoden tauon jälkeen palasin Venice Beachille toteamaan, että mikään ei ole muuttunut. Ihmiset raahaavat Whole Foods -marketista ylihinnoiteltuja kombucha-juomia ja kale-sipsejä, käyvät äänimalja- ja crystal healing -illoissa puhdistamassa itseään kun ovat ensin tehneet syntiä syödessään maitotuotteita tai gluteenia, puhuvat luonnon suojelemisen puolesta julkisen liikenteen ollessa olematonta ja lyhyitäkin matkoja ajetaan Jeepillä luukuttaen 2pacin musiikkia. Rantakadulla kävellessä pilven haju sekoittuu iloisesti suitsukkeen hajuun. Vaikka Venice ei ole muuttunut, niin itse olen. Tai olen taantunut siksi lapsuuteni Kangasalan maalaistytöksi, joka toivoo elämäänsä tällä hetkellä ihan erilaisia asioita ja jolle tärkeintä on olla onnellinen. Ja onhan Pirkkala Suomen halpa Pirkka-tuote vaihtoehto Los Angelesille, nimittäin PirkkaL.A.\nEnsimmäistä kertaa jo matkalle lähtiessäni minulla olisi fiilis, että en halua edes lähteä (en olisi varmaan lähtenytkään, ellen olisi alkuvuodesta raivokohtauksen vallassa maksanut lentolippuja, mutta en näköjään oppinut vielä viimesyksystä, että minun mentaliteetilläni niihin lippuihin kannattaa ostaa peruutusturva). Alunperin matka oli siis ”kostomatka”, kun asiat eivät tapahtuneet haluamallani tavalla. Siinä missä joitakin ihmisiä kehotetaan laskemaan vihan tunteen iskiessä kymmeneen, niin minä pistin paremmaksi ja varasin matkan parin kuukauden päähän. Hyvät puolet, ettet tule sanoneeksi tai tehneeksi mitään sopimatonta vihan hetkellä, mutta huonot että se käy pidemmän päälle kalliiksi. Kosto osui siis tässäkin tapauksessa omaan nilkkaan.\nOlen saanut Suomessa tuotua tavalliseen arkeeni ne palat, joihin Losissa rakastuin: monikulttuurisen työn ja työympäristön, erilaiset ihmiskohtaamiset, kirjoittamisen, vaikuttamisen, luonnon läheisyyden, jooga- ja meditaatioharjoitukset kovien harjoitusten edelle, veden läheisyyden ja lukemisen, aidosti omanlaiset ihmissuhteet, arvojeni mukaisen ryhmän kuulua, ei-liian aikaiset aamut ja eikä liian myöhäiset illat töissä sekä kunnon yöunet. Enää minun ei tarvitse paeta mitään.\nKuten peräruiskeen jälkeen yleensäkin oloni tyhjä. Haluan kotiin elämään tavallista arkeani, mutta toisaalta tarvitsen omaa inspiraatioaikaani, yksinoloa, perspektiiviä ja vapaata, jotta olen taas oma itseni ja jaksan antaa itsestäni muille.\nTunnen syyllisyyttä siitä, että käytän itse tienaamani rahat matkusteluun ja itseeni. Toisaalta rahan säästäminen pahan päivän varalle olisi kuin Antti Rinteen kehoitus kansalaisille synnytystalkoisiin: kauaskantoista ja yhteiskuntaa hyödyttävää, mutta yksilön kannalta rajoittavaa (kukaan setämies ei minun kohdustani määrää!). Onneksi sitä voi synnyttää muutakin kuin vauvan. Los Angelesin jälkeen yleensä synnytän aina uusia ideoita. Lapsesta saisin lapsilisää, mutta uusista ideoista joudun maksamaan veroa. Kauaskantoista ja yhteiskuntaa hyödyttävää sekin.\nMarjis Ahvenjärvi\t28/05/2019 klo 01:00\nHuikean terävä, eloisa ja raikas on kirjoituksesi. Kiitos tarkkanäköisestä pohdinnastasi! ❤\nJasmi Qvick\t30/05/2019 klo 06:13\nMarjiksen palaute omiin tekteihin ilahduttaa niin nyt kuin se teki 15 vuotta sitten <3